《挽宋邑宰》
宋代·史尧弼

充宇蝇头字，寒更豹体膏。
当时书雁塔，晚岁试牛刀。
便作泉台去，难酬雪案劳。
凤雏家学在，飞翥看秋高。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。